สวัสดีครับ 1 สัปดาห์ที่ผ่านมา ผมมีผื่นแดง และอาการคันที่บริเวณ รักแร้ และ ข้อต่อ แขนทั้ง 2 ข้าง ทุกครั้งที่ผมเกา จะมีรอยแดง คล้ายๆ ช้ำเลือด เป็นจุด เล็กๆ และยิ่งเกาเยอะ ก็จะมีจุดมากขึ้น ตามตำแหน่งที่เกา แต่พอทิ้งไปสักพัก ก็จะหายเอง ผมลองเกาที่ตำแหน่งอื่นแล้ว ไม่มีอาการดังกล่าว เหมือนเป็นเฉพาะบริเวณที่ผมบอกมา อยากสอบถามว่าอาการนี้คืออาการอะไรครับ จิตตกมากเลยครับ กลัวจะเป็นโรคร้าย ขอบมากๆครับ ปล. ผมเป็นโรคโลหิตจาง+เกร็ดเลือดไม่สมบูรณ์และเกร็ดเลือดต่ำนะครับ
สวัสดีค่ะ การมีรอยแดงเป็นจุดเล็กๆหลังจากเกาที่ผิวหนังอาจเกิดจากเส้นเลือดฝอยที่ชั้นผิวหนังแตกหรือฉีกขาดจากการเกา หรือมีเกล็ดเลือดต่ำ การมีผิวบางเกินไป หรือเป็นจุดแดงจากผื่นผิวหนังอักเสบแนะนำไม่ควรเกาบริเวณที่คัน ให้รับประทานยาแก้คัน อยู่ในที่ที่อากาศถ่ายเทดี ไม่ร้อนหรืออับชื้นจนเกินไป ใช้น้ำเปล่าสะอาดล้างภายนอกได้ ไม่เอาสบู่ถูแรงๆ หากเป็นเรื่องของเส้นเลือดฝอยแตกจากการเกา มักค่อยๆจางไปได้เอง แต่หากจุดแดงเป็นมากขึ้น ลุกลาม ควรพบแพทย์เพื่อตรวจเพิ่มเติม